
El primer terç del segle XX, a Sants, va estar 
marcat pel pes fonamental que havien anat 
adquirint les entitats del teixit social, 
cultural i econòmic obrer. Les cooperatives i 
els ateneus havien estat elements 
emancipadors de les classes treballadores 
gràcies a l'impuls d'una cultura popular. 


Sants un esdeveniment probablement 
organitzat per la Unió Esportiva de Sants, ja 
que finalitzava al seu camp de futbol, al 
carrer de Galileu. Antoni Segura seria el 
vencedor de la prova. Una cursa que 
probablement es va repetir l'any 1934, quan 
també durant la festa major es va celebrar 
una prova, la Copa Galileu. 

L'any 1928 el mestre Zacaries Oliveres havia 
impulsat l' Agrupació Excursionista Sempre 
Avant, una entitat que va anar creixent i 
ampliant les seves activitats fins esdevenir 
V Ateneu Enciclopèdic Sempre Avant l'any 
1933, data en que es van instal·lar al 
número 2 del carrer de Riego. 

Aviat l'Ateneu va incorporar una secció 
atlètica que va començar a entrenar a un 
camp al carrer de Badal. El maig de 1934 
aquesta secció va celebrar el Gran Premi de 
Sants, una cursa que guanyaria el popular 
atleta de les files del Barça, Àngel Mur. 
Durant la festa major del 1934, i en 
memòria de l'impulsor de l'ateneu, mort 
l'any anterior, es va celebrar una cursa amb 
nom de Trofeu Zacaries Oliveres. 


Pas d'una cursa atlètica per un dels 


En paral·lel a aquesta cultura, que pretenia 
impulsar dones i homes nous, també es va 
desenvolupar l'esport popular. Una 
contrapartida a l'esport competitiu i centrat 
en l'espectacle, que fins llavors eren 
pràctiques exclusives de les classes 
benestants. 

Hi ha referències a curses atlètiques a Sants 
des de l'any 1933, quan durant la Festa 
Major es va celebrar una Volta a peu per 




Volta a peu per Sants, escalfament al Camp de 
Unió Esportiva de Sants, 1933 (AFB) 

Notícia de La Rambla, 
7 de maig de 1934 

Arribada d'Àngel Mur, guanyador del Gran Premi de 


de la Volta a 
1933 (AFB) 

La segona edició del Gran Premi de Sants es 
celebraria a l'abril de 1935, amb una 
participació de 68 atletes que van córrer al 
llarg de 7 quilòmetres arribant a carretera 
de Sants amb Riego. En aquesta ocasió el 
guanyador va ser Francisco Camí, del Sarrià 
Esportiu. 

Però la guerra i la dictadura va significar la 
desaparició d'aquest projecte. L'Ateneu 
Enciclopèdic Sempre Avant va ser clausurat 
i els seus documents van ser confiscats. 
Totes les iniciatives de l'ateneu, entre les 
quals el Gran Premi de Sants, van arribar al 
seu final. 



Sortida de cursa atlètica a Carretera de Sants, anys 30 (Josep Maria Segarra - AFB) 
















